от SPLA. Няколко часа след обявяването на майското споразумение сили на трета и четвърта дивизия на SPLA нападат и отблъскват бойците на опозицията, които преди това са нападнали позициите на SPLA в близост до Bentiu и в северните богати на нефт райони на Южен Судан.
 Също след подписването на Майското споразумение войски от трета дивизия на SPLA отново завладяват Wang Кai, а командващият дивизията Santino Deng Wol разрешава на силите си да убият всеки, който носи оръжие или се крие в домовете, и им заповядва да горят всички домове, в които има опозиционни сили.
 В края на април и през май 2015 г. силите на първи сектор под ръководството на Jok Riak провеждат цялостна военна офанзива срещу опозиционните сили в провинция Юнитит откъм провинция Lakes.
 Според твърденията, в началото на септември 2014 г., в нарушение на условията на CoHA, описани по-горе, Jok Riak търси начини танковете му да бъдат поправени и модифицирани, така че да бъдат използвани срещу опозиционните сили. В края на октомври 2014 г. най-малко 7 000 военни от SPLA и тежко въоръжение от трета и пета дивизия биват разгърнати на нови позиции с цел да се укрепят силите на четвърта дивизия, които понасят тежестта на нападението на опозицията в близост до Bentiu. През ноември 2014 г. SPLA докарва ново военно оборудване и оръжия, включително бронетранспортьори, хеликоптери, оръдия и боеприпаси, в областта, за която отговаря първи сектор, вероятно като подготовка за битка срещу опозицията. Твърди се, че в началото на февруари 2015 г. Jok Riak заповядва в Bentiu да бъдат изпратени бронетранспортьори, вероятно в отговор на неотдавнашните засади от страна на опозицията.
 След офанзивите от април и май 2015 г. в провинция Юнити, първи сектор на SPLA отхвърля искането на Екипа за наблюдение и проверка на Междуправителствения орган за развитие (IGAD-MVM) в Bentiu да разследва това нарушение на CoHA, като по този начин възпрепятства свободата на движение на IGAD-MVM в изпълнение на мандата му.
 Освен това през април 2014 г. Jok Riak разширява конфликта в Южен Судан, като според съобщенията съдейства за въоръжаването и мобилизиране на 1 000 младежи от племето Динка, които да попълнят традиционните сили на SPLA.
 2. Simon Gatewech DUAL (известен още като: a) Simon Gatwich Dual, б) Simon Getwech Dual, в) Simon Gatwec Duel, г) Simon Gatweach, д) Simon Gatwick, е) Simon Gatwech, ж) Simon Garwich, з) General Gaduel, и) Dhual. Длъжност: Началник на генералния щаб на SPLA в опозиция (SPLM-IO); Дата на раждане: 1953 г.; Място на раждане: а) Akobo, Jonglei State, Судан/Южен Судан, б) Uror County, Jonglei State, Судан/Южен Судан; Адрес: Jonglei State, Судан/Южен Судан. Дата на посочване от ООН:1 юли 2015 г.
 Друга информация: Понастоящем е началник на Генералния щаб на SPLM-IO, като преди това е командващ силите на опозицията в Jonglei State. В началото на февруари 2015 г. силите му извършват нападение в Jonglei State, а от март 2015 г. насам той се опитва да разруши мира в Jonglei State чрез нападения срещу цивилното население.
 Сведения от описателното обобщение на основанията за включване в списъка, предоставено от Комитета по санкциите:
